ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670017819 

ขอให้พิจารณาทบทวนย้ายสิทธิบัตรประกันสุขภาพแห่งชาติกลับไปยังศูนย์บริการสาธารณสุข 56 ทับเจริญ ให้แก่ผู้ร้องชื่อ ..... อายุ 66 ปี หมายเลขบัตรประจำตัวประชาชน .... ที่อยู่ปัจจุบัน บ้านเช่าเลขที่ ... หมู่บ้านเอื้องฟ้าวิลล่า ซอยนวลจันทร์ 40 แขวงคลองกุ่ม เขตบึงกุ่ม กรุงเทพมหานคร และที่อยู่ตามสำเนาทะเบียนบ้านเลขที่ ... ซอยประเสริฐมนูกิจ 42 แขวงนวมินทร์ เขตบึงกุ่ม กรุงเทพมหานคร เนื่องจากผู้ร้องแจ้งว่าจากเดิมสิทธิบัตรประกันสุขภาพแห่งชาติของผู้ร้องอยู่ที่ศูนย์บริการสาธารณสุข 56 ทับเจริญ ซึ่งผู้ร้องทำการรับการรักษา และรับยารักษาโรคเบาหวาน โรคความดันสูง และโรคไขมันในเส้นเลือดสูง ล่าสุดเมื่อเดือนมีนาคม 2567 โดยเจ้าหน้าที่ได้จัดยาให้ผู้ร้องรับประทาน 1 เดือน และแจ้งให้ผู้ร้องทราบว่า สิทธิการรักษาของผู้ร้องอยู่ที่คลินิกเวชกรรม เสนา 88 ผู้ร้องต้องไปรักษาที่คลินิก หากจะมารับยาที่ศูนย์บริการสาธารณสุข 56 ทับเจริญ ต้องมีใบส่งตัว จากคลินิกเวชกรรม เสนา 88 ต่อมาเมื่อวันที่ 29 เมษายน 2567 เวลาประมาณ 08.00 น. ผู้ร้องไปเข้ารับการรักษา และรับยาที่คลินิกเวชกรรม เสนา 88 ผู้ร้องได้แจ้งเจ้าหน้าที่ว่า ผู้ร้องเคยรับยากิน และยาแบบฉีด (อินซูลิน) อยู่ที่ ศูนย์บริการสาธารณสุข 56 ทับเจริญ แต่เจ้าหน้าที่แจ้งให้มาที่นี่ เจ้าหน้าที่จึงแจ้งว่า แต่ผู้ร้องย้ายมารักษาที่นี่เองนะ ผู้ร้องจึงแจ้งว่า ผู้ร้องไม่ได้แจ้งขอย้าย ผู้ร้องเข้ารับการรักษาที่ศูนย์บริการสาธารณสุข 56 ทับเจริญ มีสมุดบันทึกการรักษา ประกอบกับผู้ร้องมีอาการไหล่ด้านขวาล็อค จึงรับรักษา และกายภาพอยู่ที่ ศูนย์บริการสาธารณสุข 56 ทับเจริญ หลังจากนั้นเจ้าหน้าที่ได้จัดยาโรคเบาหวาน และยารักษาโรคประจำตัวอื่นๆ ให้แก่ผู้ร้อง และปัจจุบันวันที่ 30 เมษายน 2567 (ไม่ระบุเวลาแน่ชัด) ผู้ร้องได้รับประทานยาโรคเบาหวานที่ได้มาจากคลินิกเวชกรรม เสนา 88 หลังรับประทานอาหาร ซึ่งเป็นยาคนละแบบกับที่ศูนย์บริการสาธารณสุข 56 ทับเจริญ เคยจัดให้ผู้ร้อง และมียาหลายอย่างที่ไม่เหมือนกับที่ศูนย์บริการสาธารณสุข 56 ทับเจริญ เคยจัดให้ผู้ร้อง  เมื่อผู้ร้องรับประทานยาโรคเบาหวาน จึงเกิดมีอาการแพ้ยา โดยมีอาการแน่นหน้าอก ,หายใจไม่ออก ,คันมือ ,คันเท้า ,คอแห้ง ,เสียงแห้ง ,ลุกเดินไม่ได้ เนื่องจากเกรงว่าจะล้ม ผู้ร้องจึงมีความประสงค์ขอกลับไปใช้สิทธิบัตรประกันสุขภาพแห่งชาติที่ศูนย์บริการสาธารณสุข 56 ทับเจริญ เพื่อที่จะได้รับยาแบบเดิมมารับประทาน  (รายละเอียดเพิ่มเติมอยู่ในไทม์ไลน์)


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata